CELEX: 62021TN0285
Language: lv
Date: 2021-05-21 00:00:00
Title: Lieta T-285/21: Prasība, kas celta 2021. gada 21. maijā – Alliance française de Bruxelles-Europe u.c./Komisija

12.7.2021   
            
            
               LV
            
            
               Eiropas Savienības Oficiālais Vēstnesis
            
            
               C 278/63
            
         
      Prasība, kas celta 2021. gada 21. maijā – Alliance française de Bruxelles-Europe u.c./Komisija
      (Lieta T-285/21)
      (2021/C 278/86)
      Tiesvedības valoda – franču
      
         Lietas dalībnieki
      
      
         Prasītāji: Alliance française de Bruxelles-Europe (Brisele, Beļģija) un 7 citi prasītāji (pārstāvis: E. van Nuffel d’Heynsbroeck, advokāts)
      
         Atbildētāja: Eiropas Komisija
      
         Prasījumi
      
      Prasītāju prasījumi Vispārējai tiesai ir šādi:
      
                  —
               
               
                  izdot rīkojumu – līdz rīkojumam par pagaidu noregulējumu procedūras izbeigšanai apturēt Eiropas Komisijas lēmuma izpildi par publiskā iepirkuma saistībā ar pamatlīgumiem valodu apmācībai Eiropas Savienības iestādēs un struktūrvienībās (Nr.HR/2020/OP/0014), 4. kārtas (franču valoda) piešķiršanu pirmajā vietā CLL Centre de Langues – Allingua grupējumam, un otrajā vietā – Alliance Europe Multilingue grupējumam, kuru sastāda prasītāji, un pieņemt citus nepieciešamos pasākumus, tostarp par šīs apturēšanas ietekmi uz, līgumu, kas iespējams, noslēgts pārkāpjot nogaidīšanas laikposmu, kurš ir noteikts Finanšu regulas 175. pantā;
               
            
                  —
               
               
                  piespriest Eiropas Komisijai atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītāji izvirza trīs pamatus.
      
                  1.
               
               
                  Pirmais pamats ir saistīts ar pietiekama pamatojuma paziņošanas neesamību, pārkāpjot Finanšu regulas 170. panta 3. punktu. Prasītāji norāda šajā ziņā, ka paziņoto iemeslu pārbaude un vislabāk klasificētā pretendenta piedāvājuma īpašību un priekšrocību pārbaude neparāda nekādu saistību starp novērtējumu un piešķirto vietu, un tātad nav iespējams saprast, kāda iemesla dēļ prasītāju piedāvājums tika ierindots zemāk nekā labāk klasificēto pretendentu piedāvājums.
               
            
                  2.
               
               
                  Otrais pamats ir saistīts ar novērtējuma brīvības faktiskās īstenošanas neesamību, jo Eiropas Komisija izslēdza no sava novērtējuma prasītāju piedāvājuma tehniskos priekšlikumus, kas bija pieejami caur kodētu hipersaiti un integrēti viņu piedāvājumā, ar pamatojumu, ka šos elementus varēja iesniegt vai grozīt pēc noteiktā termiņa piedāvājumu iesniegšanai, konkrēti nepārbaudot, vai šāds risks pastāv.
               
            
                  3.
               
               
                  Trešais pamats, kurš ir izvirzīts pakārtoti, ir saistīts ar acīmredzamu kļūdu vērtējumā, jo nepastāv neviena skaidra saistība starp prasītāju iesniegtā piedāvājuma raksturīgām īpašībām un kvalitātes kritērijiem piešķirto vietu.